rejauldu/bengali-wikipedia huggingface dataset:
ভারত সরকার (; ), যা কেন্দ্রীয় সরকার বা সংঘ সরকার নামেও পরিচিত, ভারতের সংবিধান দ্বারা প্রতিষ্ঠিত ভারতীয় প্রজাতন্ত্রের জাতীয় কর্তৃপক্ষ।  নয়াদিল্লিতে অবস্থিত ভারত সরকার তিনটি প্রাথমিক বিভাগ নিয়ে গঠিত: আইন বিভাগ, নির্বাহী বিভাগ ও বিচার বিভাগ, এবং এদের ক্ষমতা যথাক্রমে দ্বিকক্ষীয় সংসদ, প্রধানমন্ত্রী ও সর্বোচ্চ আদালতের হাতে কেন্দ্রীভূত। ভারতের রাষ্ট্রপতি দেশের রাষ্ট্রপ্রধান। আইন বিভাগের বিবর্তনের ফলে সংসদ তার সার্বভৌমত্ব হারিয়েছে এবং সংবিধানের সংশোধনীসমূহ বিচার বিভাগের হস্তক্ষেপে চলে আসে।  মৌলিক গঠন ওয়েস্টমিনস্টার ব্যবস্থার ভিত্তিতে ভারত সরকার গঠিত। কেন্দ্রীয় সরকার মূলত আইনসভা, নির্বাহী ও বিচার বিভাগ নিয়ে গঠিত এবং সংবিধান এদের ক্ষমতা যথাক্রমে দ্বিকক্ষীয় সংসদ, প্রধানমন্ত্রী ও সর্বোচ্চ আদালতের হাতে কেন্দ্রীভূত করেছে। ভারতের রাষ্ট্রপতি দেশের রাষ্ট্রপ্রধান এবং ভারতের সামরিক বাহিনীর সর্বাধিনায়ক। অন্যদিকে, নির্বাচিত প্রধানমন্ত্রী নির্বাহী বিভাগের প্রধান এবং তিনি কেন্দ্রীয় সরকার পরিচালনায় দায়বদ্ধ। ভারতীয় সংসদ দ্বিকক্ষীয়, যেখানে লোকসভা সংসদের নিম্নকক্ষ এবং রাজ্যসভা তার উচ্চকক্ষ। বিচার বিভাগ একটি সর্বোচ্চ আদালত, ২৫টি উচ্চ আদালত এবং একাধিক জেলা আদালত নিয়ে গঠিত।  আইনসভা  নির্বাহী বিভাগ সরকারের নির্বাহী বিভাগ রাষ্ট্রীয় আমলাতন্ত্রের দৈনিক পরিচালনার জন্য দায়বদ্ধ। সরকারের ক্ষমতাকে বিভিন্ন ভাগে ভাগ করা প্রজাতান্ত্রিক  ক্ষমতার বণ্টন ধারণার মূল অংশ।  রাষ্ট্রপতি  উপরাষ্ট্রপতি  প্রধানমন্ত্রী  মন্ত্রিপরিষদ  বিচার বিভাগ  সর্বোচ্চ আদালত  আরও দেখুন  ভারতের বৈদেশিক সম্পর্ক  ভারতে সরকারি প্রতিষ্ঠানসমূহ   তথ্যসূত্র   বিষয়শ্রেণী:ভারত সরকার
পিপলস মজলিস (; রায়িথুঞ্জ মাজিলিস) হল মালদ্বীপের এককক্ষ বিশিষ্ট আইনসভা। মালদ্বীপের সংবিধানে বর্ণিত আইন প্রণয়ন, সংশোধন ও সংশোধন করার ক্ষমতা মজলিসের রয়েছে। মজলিস ২০১৯ সালের হিসাবে ৮৭ জন সদস্য নিয়ে গঠিত।  প্রতি বছর ফেব্রুয়ারির শেষ বৃহস্পতিবার মজলিস মালদ্বীপের রাষ্ট্রপতি দ্বারা উদ্বোধন হয়। উদ্বোধনী অনুষ্ঠানের সময় রাষ্ট্রপতি রাষ্ট্রপতি-কালীন মেয়াদে তার নীতি এবং অর্জনের রূপরেখা দেন। রাষ্ট্রের বার্ষিক বাজেটও মজলিস পাশ করে। মজলিসের কার্যক্রমের ভাষা ধিবেহী।   ব্যুৎপত্তি  মজলিস হল একটি বসার ঘরের আরবি শব্দ, তবে এটি একটি আইনসভাকেও উল্লেখ করতে পারে এবং ইসলামী বিশ্বের কিছু রাষ্ট্রে আইন পরিষদ বা সমাবেশ নামে ব্যবহৃত হয়।Parliament of the Islamic Republic of Iran .The Majlis Of The Future Today  — Leading UAE Interior Designers Set To Reveal Their Visions At Index, Dubai City Guide, 9 November 2009.   মজলিসের অধিবেশন  মজলিসের অধিবেশন বছরে তিনটি অধিবেশনে বিভক্ত। মজলিস অধিবেশন শুরু ও সমাপ্তির তারিখ নির্ধারণ করার ক্ষমতা স্পিকারের রয়েছে। একটি মজলিস অধিবেশন শুরু হওয়ার জন্য সভায় সভাপতিত্ব করতে হবে স্পিকার বা ডেপুটি স্পিকারকে। মজলিসের কোরাম ২৬ এবং মজলিসের অধিবেশন শুরু করতে এই সংখ্যা প্রয়োজন। কোরাম না থাকলে স্পিকারকে অধিবেশন মুলতবি করতে হয়। অধিকাংশ মজলিস সভা জনসাধারণের জন্য উন্মুক্ত।   কমিটি  মজলিসে দুই ধরনের কমিটি রয়েছে। এগুলো হলো স্থায়ী কমিটি এবং নির্বাচিত কমিটি। মজলিসে এগারোটি স্থায়ী কমিটি রয়েছে যা মজলিসে উপস্থাপিত বিল বা বিষয় সংশোধনের প্রস্তাব, প্রস্তাবিত বিল বা মজলিসে উপস্থাপিত বিষয়গুলির গবেষণার জন্য দায়ী। স্থায়ী কমিটির সদস্যরা আড়াই বছরের জন্য নির্বাচিত হন। স্থায়ী কমিটির দায়িত্ব তার উদ্দেশ্যের উপর নির্ভর করে পরিবর্তিত হয়।  নির্বাচিত কমিটিগুলি অস্থায়ী, স্থায়ী কমিটির মত নয় এবং নির্বাচিত উদ্দেশ্য শেষ হয়ে গেলে তা বিলুপ্ত হয়ে যায়। সাধারণত নির্বাচিত কমিটিগুলি বর্তমান পরিস্থিতি বা একটি ঘটনার সাথে সম্পর্কিত বিষয়গুলি তদন্ত বা গবেষণা করার জন্য তৈরি করা হয়। সকল কমিটির সভাপতিত্ব করেন স্পিকার বা ডেপুটি স্পিকার বা স্পিকার কর্তৃক নিযুক্ত ব্যক্তি। মজলিস প্রতিটি কমিটির সদস্য সংখ্যা নির্ধারণ করে।   মজলিস সচিবালয়  মজলিসের সচিবালয় প্রতিষ্ঠিত হয় ১৯৭১ সালে। তখন থেকে মজলিস সুষ্ঠুভাবে পরিচালনার তত্ত্বাবধান ও সুবিধা প্রদানের দায়িত্ব সচিবালয়ের। সচিবালয় মজলিসকে আইন প্রণয়নের কাজে সহায়তা করে, প্রশাসনিক কার্যাবলী পরিচালনা করে এবং মজলিসের সদস্যদের প্রযুক্তিগত সহায়তা প্রদান করে। মজলিস সচিবালয় পরিচালনার জন্য একজন মহাসচিব নিয়োগ করা হয়। জেনারেল মজলিস সচিবালয়ের তত্ত্বাবধান করেন।   আরও দেখুন    দেশ অনুযায়ী আইনসভার তালিকা  মালদ্বীপের রাজনীতি   তথ্যসূত্র       presidencymaldives.gov.mv  state.gov  directory.cpahq.org    বহিঃসংযোগ       বিষয়শ্রেণী:এক কক্ষবিশিষ্ট আইনসভা বিষয়শ্রেণী:মালদ্বীপ সরকার বিষয়শ্রেণী:আরবি ভাষার লেখা থাকা নিবন্ধ
মুয়াবিয়া আজম তারিক একজন পাকিস্তানি অতি-ডানপন্থী রাজনীতিবিদ। তিনি আগস্ট ২০১৮ থেকে পাঞ্জাব প্রাদেশিক পরিষদের সদস্য। তার পিতা আজম তারিক সিপাহে সাহাবা পাকিস্তানের প্রধান ছিলেন।   রাজনৈতিক জীবন  তিনি ২০১৮ সালের পাঞ্জাব প্রাদেশিক নির্বাচনে নির্বাচনী এলাকা পিপি-১২৬ (ঝাং-৩) থেকে স্বতন্ত্র প্রার্থী হিসেবে পাঞ্জাবের প্রাদেশিক পরিষদে নির্বাচিত হন। তিনি ৬৫,২৫২টি ভোট পেয়ে স্বতন্ত্র প্রার্থী শেখ শেরাজ আকরামকে পরাজিত করেছিলেন। নির্বাচনের পরে, তিনি পাকিস্তান রাহে হক-এ যোগ দিয়েছিলেন।  তিনি আহলে সুন্নাত ওয়াল জামায়াতের সদস্য।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তানি ইসলামপন্থী বিষয়শ্রেণী:দেওবন্দি ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অপরাধে দোষী সাব্যস্ত পাকিস্তানি রাজনীতিবিদ বিষয়শ্রেণী:সিপাহে সাহাবা পাকিস্তানের ব্যক্তি বিষয়শ্রেণী:পাকিস্তানি বন্দী ও আটক বিষয়শ্রেণী:১৯৮৩-এ জন্ম বিষয়শ্রেণী:পাঞ্জাব প্রাদেশিক পরিষদের সদস্য ২০১৮-২০২৩
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  মেরাজ (আলাপ) ১২:০৪, ২১ জুলাই ২০২১ (ইউটিসি) মমতাজ আলীয়া আকবরী   – (অপসারণের প্রস্তাবনা দেখুনলগ দেখুন) () কোন উল্লেখযোগ্য কাজ বা পুরস্কার নেই। মাসুম-আল-হাসান (আলাপ) ০৩:১৩, ১০ জুলাই ২০২১ (ইউটিসি) অপসারণে  -ধর্মমন্ত্রী ওয়াইস আলাপ ১৭:২৯, ১৪ জুলাই ২০২১ (ইউটিসি)  উল্লেখযোগ্য নয়। ≈ MS Sakib  «আলাপ»  ০৪:৫৪, ১৭ জুলাই ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
হিরোপন্তি ২ () একটি ভারতীয় হিন্দি ভাষার রোমান্টিক অ্যাকশন চলচ্চিত্র, যেটি ২০১৪ সালের হিরোপন্তি চলচ্চিত্রের সিক্যুয়েল৷ চলচ্চিত্রটি পরিচালনা করেছেন আহমেদ খান, রচনা করেছেন রজত অরোরা এবং প্রযোজনা করেছেন নাদিয়াদওয়ালা গ্র্যান্ডসন এন্টারটেইনমেন্টের ব্যানারে সাজিদ নাদিয়াদওয়ালা। এতে অভিনয় করেছেন টাইগার শ্রফ, নওয়াজুদ্দীন সিদ্দিকী ও তারা সুতারিয়া। চলচ্চিত্রটি ২৯ এপ্রিল ২০২২-এ প্রেক্ষাগৃহে মুক্তি পায়।   অভিনয়ে   টাইগার শ্রফ – বাবলু রানাওয়াত  নওয়াজুদ্দীন সিদ্দিকী – লায়লা  তারা সুতারিয়া – ইনায়া  জাকির হোসেন  অমৃতা সিং – বাবলুর মা  কৃতি স্যানন – "হুইসেল বাজা ২.০" গানে বিশেষ উপস্থিতি   নির্মাণ  প্রধান চিত্রগ্রহণ ২০২১ সালের জুনের প্রথম সপ্তাহে শুরু হয়েছিল। এবং ২০২১ সালের অক্টোবরে চিত্রগ্রহণের কাজ শেষ হয়েছিল।   সঙ্গীত  চলচ্চিত্রটির সঙ্গীত পরিচালনা করেছেন এ আর রহমান এবং গানের কথা লিখেছেন মেহবুব।   তথ্যসূত্র    বহিঃসংযোগ     বিষয়শ্রেণী:২০২২-এর চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:এ. আর. রহমান সুরারোপিত চলচ্চিত্র বিষয়শ্রেণী:ভারতীয় প্রণয়ধর্মী অ্যাকশন চলচ্চিত্র বিষয়শ্রেণী:ভারতীয় মারপিটধর্মী নাট্য চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র বিষয়শ্রেণী:২০২২-এর অ্যাকশন চলচ্চিত্র
শাহনাজ হলেন একজন বাংলাদেশি চলচ্চিত্র অভিনেত্রী। তিনি ১৯৯৬ সালে মুক্তিপ্রাপ্ত সত্যের মৃত্যু নাই চলচ্চিত্রে সালমান শাহের বিপরীতে অভিনয় করেছিলেন। তিনি বাংলাদেশের একজন জনপ্রিয় লেখক ।  নির্বাচিত চলচ্চিত্র তালিকা  সত্যের মৃত্যু নাই  টপ সম্রাট  রাজ পথের রাজা  অন্ধ আইন আন্দোলন  টপ লিডার  ক্ষুধার জ্বালা  মহৎ  মোনাফেক  বিদ্রোহী কন্যা  চালবাজ  কলিজার টুকরা  বাংলার মা  অশান্তির আগুন  হিম্মত  দেশদ্রোহী  প্রেম কেন কাঁদায়  দুই চোর  টাইম নাই  বাধা  বিজলী তুফান দেশের মাটি  লাঠি  আসামী গ্রেফতার  শান্ত কেন মাস্তান  আত্নত্যাগ  বিশ্ব বাটপার  আদরের ছোটভাই  জমেলা সুন্দরী  মায়ের কসম  রাজা কেন সন্ত্রাসী  অন্ধ আইন  দেশের মাটি  দুশমন দুনিয়া   বস্তির রানী সুরিয়া  ওরে সাম্পানওয়ালা  বাবা মাস্তান  আমি এক অমানুষ  তথ্যসূত্র  বহিঃসংযোগ    বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:কিশোরগঞ্জ জেলার অভিনয়শিল্পী
thumb|400px|প্রাচীন গ্রিক বুস্ট্রফেডন শিলালিপি, ক্রেতে দ্বীপ, খ্রিস্টপূর্ব ৫ম শতক বুস্ট্রফেডন () এমন এক ধরনের লিখন পদ্ধতি যাতে একটি লাইন ডান থেকে বামে পড়তে হলে তার ঠিক পরের লাইনটি বাম থেকে ডানে পড়তে হয়, এবং তার পরের লাইনটি আবারও ডান থেকে বামে পড়তে হয়, এবং এভাবে চলতে থাকে। অর্থাৎ বুস্ট্রফেডনে লাইনগুলি বারবার দিক পরিবর্তন করে।  বুস্ট্রফেডন নামটি গ্রিক শব্দ βουστροφηδόν বুস্ত্রোফ়্যাদোন্‌ থেকে এসেছে যার অর্থ ষাঁড় ঘোরানো। ষাঁড় দিয়ে জমি কর্ষণ করানোর জমির এক প্রান্ত থেকে আরেক প্রান্তে ষাঁড়কে টেনে নিতে হয় এবং সেখান থেকে ষাঁড়টিকে ঘুরিয়ে আবার আদিপ্রান্তের দিকে নিয়ে আসা হয়। এই ঘটনার সাথে মিল আছে বলেই লিখনপদ্ধতিটির এরকম নামকরণ করা হয়েছে। thumb|400px|right|ইংরেজি বুস্ট্রফেডনের উদাহরণ; এখানে লাইন, শব্দ ও বর্ণ সবগুলিই এক লাইন পর পর উলটে গেছে হেলেনীয় যুগের পূর্বে প্রাগৈতিহাসিক কালে খোদাইকৃত প্রাচীন গ্রিক ভাষার শিলালিপিগুলিতে বুস্ট্রফেডন পদ্ধতির প্রয়োগ দেখতে পাওয়া যায়। পৃথিবীর অন্যান্য প্রাচীন রচনাবলিতেও বুস্ট্রফেডনের নমুনা পাওয়া গেছে।  কেউ কেউ ডট মেট্রিক্স প্রিন্টারের মুদ্রণকারী মস্তকের বা প্রিন্টার হেডের গতিকে বুস্ট্রফেডন ডাকেন। তবে এক্ষেত্রে কেবল হেডের দিক পরিবর্তনের ব্যাপারটিই মুখ্য, আসল বুস্ট্রফেডনের মত লাইনগুগুলি একবার সোজা, আরেকবার উল্টোভাবে ছাপা হয় না।  বুস্ট্রফেডন তিন রকম হতে পারে। এক ধরনের বুস্ট্রাফেডনে লাইনের গতিমুখ অর্থাৎ লাইনে শব্দের ক্রম উল্টে যায়, কিন্তু শব্দের মধ্যে বর্ণের ক্রম কিংবা বর্ণের নিজস্ব রূপ উল্টায় না। দ্বিতীয় ধরনের বুস্ট্রফেডনে লাইনের গতিমুখ পালটে যায় এবং শব্দের মধ্যে বর্ণের ক্রমও উলটে যায়, কিন্তু একেকটি বর্ণের রূপ উল্টায় না। তৃতীয় ধরনের বুস্ট্রফেডনে লাইনের গতিমুখ, শব্দ এবং বর্ণ তিনটিই উলটে যায় (ছবিতে দেখুন)।   আরও দেখুন   বুস্ট্রফেডন রূপান্তর  বিষয়শ্রেণী:লিখন পদ্ধতি
অন্নপূর্ণা ৩ () হলো নেপালে অবস্থিত অন্নপূর্ণা পর্বতমালার একটি পর্বতশৃঙ্গ। এর উচ্চতা  এবং এটি বিশ্বের ৪২তম উচ্চতম পর্বত। এটি অন্নপূর্ণা পর্বতমালার তৃতীয় সর্বোচ্চ শৃঙ্গ। যদিও "অন্নপূর্ণা ফ্যাং" নামক একটি শৃঙ্গের উচ্চতা , কিন্তু পর্যাপ্ত বিশিষ্টতা না থাকায় একে স্বতন্ত্র শৃঙ্গ হিসেবে গণ্য করা হয় না।   বৈশিষ্ট্যাবলি   অন্নপূর্ণা ৩ সরাসরি মানাং গ্রামের দক্ষিণে অবস্থিত এবং এটি অন্নপূর্ণা অভয়ারণ্যর পূর্বতম শৃঙ্গ, যদিও পুরো পর্বতমালার নয়। পশ্চিম দিকে এটি অপেক্ষাকৃত নিচু গঙ্গাপূর্ণা শৃঙ্গের সঙ্গে সংযুক্ত, যেখানে একটি শৈলশিরা  উচ্চতায় অবস্থিত। এই দুই পর্বতের উত্তর ও পূর্ব মুখ বরাবর একটি হিমবাহযুক্ত সার্ক থেকে বরফধস নেমে মার্স্যাংদি নদী উপত্যকার গঙ্গাপূর্ণা হ্রদে পৌঁছায়।  অন্নপূর্ণা ৩-এর দক্ষিণ দিকের উপত্যকাগুলি অত্যন্ত খাড়া এবং কারিগরি দৃষ্টিকোণ থেকে আরোহন কঠিন। এর মধ্যে সবচেয়ে বিখ্যাত হলো "দক্ষিণ-পূর্ব রিজ", যা সেতি নদীর গিরিখাত থেকে শুরু হয়ে মূল দক্ষিণ রিজে মিশেছে।   আরোহন ইতিহাস   এই শৃঙ্গটি প্রথমবার ১৯৬১ সালের ৬ মে ক্যাপ্টেন মোহন সিং কোহলি-এর নেতৃত্বে একটি ভারতীয় অভিযাত্রী দল উত্তর-পূর্ব মুখ বেয়ে আরোহণ করে। চূড়ায় ওঠা দলের সদস্য ছিলেন মোহন কোহলি, সোনম গিয়াতসো এবং সোনম গিরমি। পরে ১৯৭০ সালের ১৯ মে জুনকো তাবেই-এর নেতৃত্বে একটি জাপানি নারী দল প্রথম নারীদের অন্নপূর্ণা ৩-এর শীর্ষে নিয়ে যায়।  দক্ষিণ-পূর্ব রিজ ধরে শৃঙ্গে আরোহণের বহু প্রচেষ্টা ২০২১ সালের আগ পর্যন্ত ব্যর্থ হয়।… ১৯৮১ সালে নিক কোলটন ও টিম লিচ প্রায় ৩০০ মিটার নিচে পৌঁছে ফিরে আসেন। ২০১০ সালে পিট বেনসন, নিক বুলক ও ম্যাট হেলিকার এই রিজ দিয়ে দু'বার চেষ্টা করেন, কিন্তু সফল হননি। ২০১৬ সালে ডেভিড লামা, হান্সইয়র্গ আয়ার এবং অ্যালেক্স ব্লুমেল একটি প্রামাণ্যচিত্র নির্মাণ করেন তাদের ব্যর্থ আরোহন প্রচেষ্টা নিয়ে, যা পরবর্তীতে UIAA পুরস্কার লাভ করে।…  এই পথ ধরে প্রথম সফল আরোহন হয় ২০২১ সালের ৬ নভেম্বর। ইউক্রেনীয় অভিযাত্রী মিকিতা বালাবানোভ, ভিয়াচেসলাভ পোলেজাইকো এবং মিখাইলো ফোমিন এই কৃতিত্ব অর্জন করেন। এটি হিমালয়ের অপূর্ণ আরোহন পথগুলির মধ্যে অন্যতম বলে বিবেচিত ছিল। এই রুটটি প্রায় ২,৮০০ থেকে ৩,০০০ মিটার খাড়া, যার মূল চ্যালেঞ্জ ছিল একটি কারিগরি দৃষ্টিকোণ থেকে কঠিন চিমনি আকৃতির পথ। এটি ছিল তাঁদের দ্বিতীয় চেষ্টা; প্রথমটি ছিল ২০১৯ সালে। এই আরোহনের জন্য তারা ২০২২ সালের পিওলে দ’অর-এ "বিশেষ জুরি পুরস্কার" লাভ করেন।   তথ্যসূত্র    বহিঃসংযোগ   Annapurna III – Unclimbed, ডেভিড লামা নির্মিত একটি প্রামাণ্যচিত্র  বিষয়শ্রেণী:গণ্ডকী প্রদেশের পর্বত বিষয়শ্রেণী:উইকিউপাত্তে স্থানাঙ্ক আছে
২০২৪ নেদারল্যান্ডস ত্রিদেশীয় সিরিজ ছিল ২০২৪–২০২৬ পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ৪র্থ পর্ব যা ২০২৪ সালের আগস্ট মাসে নেদারল্যান্ডসে অনুষ্ঠিত হয়। সিরিজটি ছিল নেদারল্যান্ডস, কানাডা ও মার্কিন যুক্তরাষ্ট্রের অংশগ্রহণে অনুষ্ঠিত একটি ত্রিদেশীয় সিরিজ। সিরিজটির ম্যাচসমূহ একদিনের আন্তর্জাতিক (ODI) হিসেবে খেলা হয়।  লিগ ২-এর সিরিজটির পর অংশগ্রহণকারী দলসমূহ একটি টোয়েন্টি২০ আন্তর্জাতিক (T20I) ত্রিদেশীয় সিরিজেও অংশ নেয়। সিরিজটিতে জয়লাভ করে স্বাগতিক নেদারল্যান্ডস।  বিশ্বকাপ লিগ ২ সিরিজ  দলীয় সদস্য  নিকোলাস কার্টন (অধি.)  অ্যারন জনসন  আদিত্য বরদরাজন  ঋষিব জোশি  কনবরপাল সিং তথগুর (উই.)  কলিম সানা  জুনায়েদ সিদ্দিকি  জেরেমি গর্ডন  ডিলন হেইলিগার  দিলপ্রীত সিং বাজওয়া  নবনীত ধালিওয়াল  পরগত সিং  রবীন্দ্রপাল সিং  শ্রেয়াস মোভ্‌ভা (উই.)  সাদ বিন জাফর  হর্ষ ঠাকর স্কট এডওয়ার্ডস (অধি.) (উই.)  আর্যন দত্ত  ওয়েসলি বারেসি (উই.)  ওলিফিয়ের এলেনবাস  কাইল ক্লাইন  ক্লেটন ফ্লয়েড  নোয়া ক্রুস (উই.)  পল ফন মেকারেন  বিক্রমজিত সিং (উই.)  ভিভিয়ান কিংমা  মাইকেল লেভিট  মুসা আহমেদ  ম্যাক্স ও'ডাউড  রায়ান ক্লাইন  শারিজ আহমেদ মোনাংক প্যাটেল (অধি.) (উই.)  অ্যারন জোনস (সহ-অধি.)  অভিষেক পরাডকর  ইয়াসির মোহাম্মদ  উৎকর্ষ শ্রীবাস্তব  জসদীপ সিং  জুয়ানয় ড্রিসডেল  নোস্তুশ কেনজিগে  মিলিন্দ কুমার  শায়ান জাহাঙ্গীর (উই.)  শ্যাডলি ফন স্খাল্কভাইক  সাইতেজ মুক্কামল  স্টিভেন টেলর (উই.)  স্মিত প্যাটেল (উই.)  হরমীত সিং ড্যানিয়েল ডোরামকে নেদারল্যান্ডস দলে রিজার্ভ খেলোয়াড় হিসেবে রাখা হয়।  সূচি ১ম একদিনের আন্তর্জাতিক  ২য় একদিনের আন্তর্জাতিক  ৩য় একদিনের আন্তর্জাতিক  ৪র্থ একদিনের আন্তর্জাতিক  ৫ম একদিনের আন্তর্জাতিক  ৬ষ্ঠ একদিনের আন্তর্জাতিক  টোয়েন্টি২০ আন্তর্জাতিক সিরিজ  দলীয় সদস্য  নিকোলাস কার্টন (অধি.)  অখিল কুমার  অ্যারন জনসন  ঋষিব জোশি  কনবরপাল সিং তথগুর (উই.)  কলিম সানা  জেরেমি গর্ডন  ডিলন হেইলিগার  দিলপ্রীত সিং বাজওয়া  প্রবীণ কুমার  রবীন্দ্রপাল সিং  রাইয়ানখান পাঠান  শ্রেয়াস মোভ্‌ভা (উই.)  সাদ বিন জাফর  হর্ষ ঠাকর স্কট এডওয়ার্ডস (অধি.) (উই.)  আর্যন দত্ত  কাইল ক্লাইন  জ্যাক লায়ন-কাশে  ড্যানিয়েল ডোরাম  নোয়া ক্রুস (উই.)  পল ফন মেকারেন  বিক্রমজিত সিং (উই.)  ব্র্যান্ডন গ্লোভার  ভিভিয়ান কিংমা  মাইকেল লেভিট  ম্যাক্স ও'ডাউড  রায়ান ক্লাইন  শারিজ আহমেদ  সাকিব জুলফিকার মোনাংক প্যাটেল (অধি.) (উই.)  অ্যারন জোনস (সহ-অধি.)  অভিষেক পরাডকর  আন্দ্রিস খাউস (উই.)  আহসান আলি খান  ইয়াসির মোহাম্মদ  উৎকর্ষ শ্রীবাস্তব  জসদীপ সিং  জুয়ানয় ড্রিসডেল  নিতীশ কুমার  নোস্তুশ কেনজিগে  শায়ান জাহাঙ্গীর (উই.)  শ্যাডলি ফন স্খাল্কভাইক  সাইতেজ মুক্কামল  স্টিভেন টেলর (উই.)  হরমীত সিং  পয়েন্ট তালিকা  সূচি  তথ্যসূত্র  বহিঃসংযোগ  ইএসপিএনক্রিকইনফোতে বিশ্বকাপ লিগ ২ টুর্নামেন্টের প্রধান পাতা   ইএসপিএনক্রিকইনফোতে টোয়েন্টি২০ আন্তর্জাতিক সিরিজের প্রধান পাতা   বিষয়শ্রেণী:২০২৪-এ আন্তর্জাতিক ক্রিকেট প্রতিযোগিতা ০৪ বিষয়শ্রেণী:২০২৪-এ ওলন্দাজ ক্রিকেট বিষয়শ্রেণী:২০২৪-এ কানাডীয় ক্রিকেট বিষয়শ্রেণী:২০২৪-এ মার্কিন ক্রিকেট
গ্রুইফর্মিস (Gruiformes) অনেকগুলো বিচিত্র গোত্র নিয়ে গঠিত একটি পক্ষীবর্গ। এসব গোত্রের অন্তর্গত প্রজাতিসমূহ সমগ্র পৃথিবীজুড়ে ব্যাপকভাবে বিস্তৃত। গ্রুইফর্মিস শব্দটি লাতিন ভাষা থেকে এসেছে এবং এর অর্থ সারসের মত।  সাধারণভাবে জলচর, পানিকাটা ও ভূচর পাখিদের কয়েকটি গোত্র মিলে এ বর্গটি গঠিত হয়েছে। এসব গোত্রের অধিকাংশকে অন্যসব বর্গে ফেলা যায় নি বলে এ বর্গে স্থান দেওয়া হয়েছে। ১৪ প্রজাতির বড় সারস, প্রায় ১৪৫ প্রজাতির ঝিল্লি আর গুরগুরি, এবং আরও কিছু বিচ্ছিন্ন গোত্র যেগুলোতো মাত্র এক থেকে তিনটি প্রজাতি রয়েছে সেগুলোকে এ বর্গে স্থান দেওয়া হয়েছে। এ ধরনের বিচ্ছিন্ন গোত্রের মধ্যে রয়েছে বাস্টার্ড আর ডাহরদের গোত্র Otididae (ওটিডি, প্রায় ২৬ প্রজাতি), Mesitornithidae (মেসিটর্নিথিডি, মাত্র একটি প্রজাতি), Heliornithidae (হেলিওর্নিথিডি; প্যারাপাখি ও সূর্যডুবুরি, তিনটি প্রজাতি), Turnicidae (টুর্নিসিডি, নাটাবটের, প্রায় ১৬ প্রজাতি), Aramidae (আরামিডি, একটি প্রজাতি), Psophiidae (সোফিডি, তিনটি প্রজাতি), Cariamidae (কারিয়ামিডি, ২টি প্রজাতি), Eurypygidae (ইউরিপিজিডি, একটিমাত্র প্রজাতি), Rhynochetidae (রাইনোকেটিডি, একটি প্রজাতি) ইত্যাদি। বর্তমানে আধুনিক গবেষণায় এসব গোত্রের অধিকাংশকে আলাদা বর্গের মর্যাদা দেওয়া হয়েছে বা অন্য কোন বর্গে স্থান দেওয়া হয়েছে।   শ্রেণিবিন্যাস   বর্গ GRUIFORMES  উপবর্গ Ralli  গোত্র Rallidae (ঝিল্লি, গুরগুরি, কালেম, পানমুরগি ইত্যাদি)   গোত্র Heliornithidae (সূর্যডুবুরি ও প্যারাপাখি) অনেকসময় Rallidae-এর অন্তর্ভুক্ত গণ্য করা হয়  গোত্র †Aptornithidae (প্রাগৈতিহাসিক) - Rallidae-এর অন্তর্ভুক্ত  উপবর্গ Grui  গোত্র †Eogruidae (জীবাশ্ম)  গোত্র †Ergilornithidae (জীবাশ্ম) - সম্ভবত Eogruidae-এর অন্তর্ভুক্ত  গোত্র Gruidae (সারস)  গোত্র Aramidae (লিম্পকিন)  গোত্র Psophiidae (ট্রাম্পেটার)  Gruiformes গোত্রে অন্তর্ভুক্তি নিয়ে সন্দেহ রয়েছে  গোত্র †Parvigruidae (জীবাশ্ম)  গোত্র †Songziidae (জীবাশ্ম)  গোত্র †Gastornithidae (diatrymas) (জীবাশ্ম)  গোত্র †Messelornithidae (জীবাশ্ম)  গোত্র †Salmilidae (জীবাশ্ম) - বিচ্ছিন্ন বর্গ (কারিয়ামিফর্মিস)  গোত্র †Geranoididae (জীবাশ্ম) - বিচ্ছিন্ন বর্গ (কারিয়ামিফর্মিস)  গোত্র †Bathornithidae (জীবাশ্ম) - বিচ্ছিন্ন বর্গ (কারিয়ামিফর্মিস)  গোত্র †Idiornithidae (জীবাশ্ম) - বিচ্ছিন্ন বর্গ (কারিয়ামিফর্মিস)  গোত্র †Phorusrhacidae (জীবাশ্ম) - বিচ্ছিন্ন বর্গ (কারিয়ামিফর্মিস)  গোত্র Cariamidae (সেরিয়েমা) - বিচ্ছিন্ন বর্গ (কারিয়ামিফর্মিস)  গোত্র Otididae (বাস্টার্ড) -   গোত্র Eurypygidae (সূর্যবগলা) - কাগুর সাথে মিলে নতুন বর্গ ইউরিপিজিফর্মিসের অন্তর্ভুক্ত Frank Gill and Minturn Wright: BIRDS OF THE WORLD Recommended English Names. Princeton University Press, 2006,   গোত্র Rhynochetidae (কাগু) - prospective "Metaves" - new order Eurypygiformes together with sunbittern   গোত্র Mesitornithidae (মেসাইট, রোয়াটেলো, মোনিয়া) prospective "Metaves" - distinct order   তথ্যসূত্র    বহিঃসংযোগ   Tree of Life: Gruiformes   * গ্রুইফর্মিস বিষয়শ্রেণী:শার্ল লুসিয়াঁ বোনাপার্ত কর্তৃক নামকরণকৃত ট্যাক্সা
শ্রী সাইনি একজন ভারতীয়-আমেরিকান সৌন্দর্য প্রতিযোগিতার শিরোনামধারী যিনি হৃদযন্ত্রের অস্ত্রোপচার এবং একটি গাড়ী দুর্ঘটনায় মুখের পোড়া সমস্যা ভোগ করেছেন।     প্রাথমিক জীবন  শ্রী সায়নী ১৯৯৬ সালের ৬ জানুয়ারি ভারতের পাঞ্জাবের লুধিয়ানায় জন্মগ্রহণ করেন এবং ৫ বছর বয়স থেকে যুক্তরাষ্ট্রে বসবাস করেন।   শ্রী তার শৈশবকালে, দারিদ্র্যের সাক্ষী ছিলেন এবং সেই থেকে তিনি মনে করেন যে প্রত্যেকেই নিজেকে দরিদ্রতা থেকে ফিরিয়ে নিতে সামাজিক দায়িত্ব গ্রহণ করতে পারে।   ওয়াশিংটনের মোসেস লেকে বেড়ে ওঠার সময় সায়ানীর জীবনের প্রথম ১২ বছর  হৃদস্পন্দন গড়ে প্রতি মিনিটে মাত্র ২০ বিট ছিল।  চিকিৎসকরা তাকে বলেছিলেন যে তিনি আর কখনও নাচতে পারবেন না।  কিন্তু তিনি বছরের পর বছর ধরে অতিরিক্ত অনুশীলন করেছিলেন যাতে তিনি আবার নাচতে পারেন।    পরবর্তী জীবনে সায়নী মোজা লেকে একটি বড় গাড়ি দুর্ঘটনার কবলে পড়েন এবং তার মুখের উল্লেখযোগ্য অংশ পুড়ে যায়।    সায়নীকে পরামর্শ দেওয়া হয়েছিল যে তার সুস্থ হতে এক বছর সময় লাগবে, কিন্তু মাত্র দুই সপ্তাহ পরে সে তার নাচের ক্লাসে ফিরে আসে।   অ্যাডভোকেসি  এই দুটি ঘটনা সায়নীকে তার বেশিরভাগ সময় হৃদরোগ এবং মানসিক স্বাস্থ্য সম্পর্কে প্রকাশ্যে কথা বলার জন্য উৎসাত দেয়।  মানসিক স্বাস্থ্য এবং হৃদরোগের পক্ষে সচেতনতামূলক প্রচারণার জন্যে  তিনি ১২ বছর বয়স থেকে শুরু করে হাজার হাজার নিবন্ধ লিখেছেন।   শিক্ষা  সায়নী হার্ভার্ড বিশ্ববিদ্যালয়, ইয়েল স্কুল অফ ড্রামা এবং স্ট্যানফোর্ড বিশ্ববিদ্যালয়ে নন-ডিগ্রি গ্রীষ্মকালীন কোর্সে অংশগ্রহণ করেছেন।   তিনি ওয়াশিংটন বিশ্ববিদ্যালয়ে সাংবাদিকতা অধ্যয়ন করেন। তিনি একজন প্রশিক্ষিত নৃত্যশিল্পী , এবং জোফ্রে ব্যালেতে প্রশিক্ষণ গ্রহণ করা অভিনেত্রী।     তথ্যসূত্র   বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:ভারতীয় বংশোদ্ভূত মার্কিন নারী মডেল বিষয়শ্রেণী:মার্কিন সুন্দরী প্রতিযোগিতা বিজয়ী বিষয়শ্রেণী:সুন্দরী প্রতিযোগিতার প্রতিযোগিনী বিষয়শ্রেণী:মিস ওয়ার্ল্ড ২০২১-এর প্রতিনিধি
945px|center এনডিইসি উইকিমিডিয়া বুটক্যাম্প ২০২২আয়োজনে: নটর ডেম ইংলিশ ক্লাব কোনকিছু বুঝতে পারছেন না? প্রশ্ন করুন সামাজিক যোগাযোগ: 15px|link=https://www.facebook.com/ndecOfficial|ফেসবুকে আমাদের পাতা পছন্দ করুন 15px|link=https://www.instagram.com/ndec.official|ইন্সটাগ্রামে আমাদের অনুসরণ করুন   নটর ডেম ইংলিশ ক্লাবের আয়োজনে উইকিমিডিয়া প্রকল্প কর্মশালা এনডিইসি উইকিমিডিয়া বুটক্যাম্প ২০২২-এর অংশ হিসেবে ২৮ মে থেকে ৬ জুন পর্যন্ত এই অন্তঃকলেজ নিবন্ধ প্রতিযোগিতার আয়োজন করা হয়েছে। বুটক্যাম্প সম্পর্কে বিস্তারিত তথ্য মেটা পাতায় পাওয়া যাবে।  সাহায্যের জন্য নবীনেরা আলাপ পাতায় উইকিপিডিয়া অভ্যর্থনা কমিটির একটি বার্তা পাবেন, যাতে নিবন্ধ তৈরির প্রাথমিক বিষয় সম্পর্কে ধারণা পাওয়া যাবে। (নিবন্ধ তৈরিতে সুবিধার জন্য বার্তাটি ভালো করে পড়ুন ও লিঙ্কগুলোতে গিয়ে বিস্তারিত জানুন) এছাড়া যে কোনো প্রকার সাহায্যের জন্য এখানে ক্লিক করে বার্তা দিন। এছাড়া নতুন অবদানকারীগণ, আপনারা নিবন্ধ তৈরির জন্য এই টিউটোরিয়ালটি দেখে নিতে পারেন।  নিয়মাবলী ১. যেকোন প্রবেশকৃত (লগ-ইন থাকা) অ্যাকাউন্ট থেকে এডিটাথনে অংশগ্রহণ করা যাবে।(যদি আপনার অ্যাকাউন্ট না থাকে তবে এখানে ক্লিক করে অ্যাকাউন্ট তৈরি করুন।) তবে শুধুমাত্র '২৩ ব্যাচের নটরডেমিয়ানরাই পুরস্কারের জন্য বিবেচিত হবেন। ২. এই তালিকা থেকে</mark> পূর্বে তৈরি হয়নি এমন যে-কোনো নিবন্ধ অনুবাদ করতে পারেন। () ৩. তালিকা বহির্ভূত কোনো পাতার অনুবাদ করতে চাইলে আলাপ পাতায় প্রস্তাব করতে পারেন। ৪. আপনাকে অবশ্যই পুরো নিবন্ধটি অনুবাদ করতে হবে। নিবন্ধ শুরুর পর {{কাজ চলছে}} টেমপ্লেটটি যোগ করতে পারেন এবং সম্পূর্ণ না হওয়া পর্যন্ত তা রাখতে পারেন। ৫. অনুবাদ শেষে নিবন্ধটি  জমা দিন। ৬. একই সাথে একাধিক নিবন্ধ তৈরি বা সম্প্রসারণের জন্য সংরক্ষণ করে রাখবেন না। একটি নিবন্ধ তৈরি করে জমা দেওয়ার পর আরেকটি নিবন্ধ শুরু করবেন। ৭. যা লিখবেন তা অবশ্যই বোধগম্য হতে হবে। কোন প্রকার যান্ত্রিক অনুবাদ গ্রহণযোগ্য নয়। ৮. ২৮ মে থেকে ৬ জুন পর্যন্ত এই সময়ের মধ্যে তৈরি নিবন্ধগুলোই কেবল পর্যালোচনার জন্য জমা দিতে পারবেন। ৯. প্রত্যেক ব্যবহারকারী যত খুশি নিবন্ধ তৈরি করতে পারবেন।    সর্বোচ্চ নিবন্ধ গৃহীত হওয়া প্রথম ৩ জনকে ক্রেস্ট প্রদান করা হবে। সর্বোচ্চ নিবন্ধ গৃহীত হওয়া প্রথম ২৩ জনকে সনদপত্র প্রদান করা হবে। এছাড়া, এডিটাথনে নিবন্ধ গৃহীত হয়েছে এমন সকল অবদানকারীকে উইকিপদক দেওয়া হবে।   FARMER  Md. Golam Mukit Khan   Meghmollar2017  MdsShakil  Ruhan  ছোট মুদ্রণ এই প্রতিযোগিতা মূলত নটর ডেম ইংলিশ ক্লাব কর্তৃক আয়োজিত, এবং আয়োজকগণ নিজস্ব বিবেচনার ভিত্তিতে প্রতিযোগিতার যেকোন নিয়ম পরিবর্তন বা বাতিল বা পুরো প্রতিযোগিতাটিই বাতিল করার অধিকার রাখেন, এমনকি এটি শুরুর পরেও। আয়োজক সংস্থা হিসেবে প্রতিযোগিতা সংক্রান্ত যে কোন ধরণের বিতর্ক বা দ্বন্দ্ব নিরসনে নটর ডেম ইংলিশ ক্লাবের সিদ্ধান্তই চুড়ান্ত বলে গণ্য হবে। এবং এই পাতার নিয়ম বা অন্য কোন কিছু কোন সংস্থার সাথেই আইনত সম্পর্ক তৈরি করার কোন প্রস্তাব নয়।
তালিবাবাদ ভূ-উপগ্রহ কেন্দ্র বাংলাদেশের একটি টেলিযোগাযোগ ভূ-উপগ্রহ কেন্দ্র। গাজীপুর জেলার কালিয়াকৈর উপজেলায় অবস্থিত বাংলাদেশের দ্বিতীয় ভূ-উপগ্রহ কেন্দ্র। ১৯৮২ সালের ২৬ জানুয়ারি তালিবাবাদে কেন্দ্রটি স্থাপন করা হয়।  বাংলাদেশ সরকার ১৯৯৯ সালের ১৭ জুলাই কেন্দ্রের অব্যবহূত ২৩১ দশমিক ৬৮৫ একর জমি কালিয়াকৈর হাই-টেক পার্কের জন্য বরাদ্দ দেয়, ফলে কেন্দ্রটির আয়তন কমে যায়।  কার্যপরিধির নিরিখে তালিবাবাদকে বাংলাদেশের স্ট্যান্ডার্ড ‘বি’ টাইপের কেন্দ্র ধরা হয়।   তথ্যসূত্র   বিষয়শ্রেণী:বাংলাদেশের ভূ-উপগ্ৰহ কেন্দ্র বিষয়শ্রেণী:বাংলাদেশে টেলিযোগাযোগ বিষয়শ্রেণী:১৯৮২-এ বাংলাদেশে প্রতিষ্ঠিত বিষয়শ্রেণী:কালিয়াকৈর উপজেলা বিষয়শ্রেণী:গাজীপুর জেলা